Perey Çirrê Firtina Velîyî yê Gelîya Munzurî de daristanan de şewat dest pêkerdbi. Vizêr serê sibayî hemwelatîyan û ekîpanê îtfaîya şewatî rê mudaxele kerd la şewat rixmê xîretan zî nêgêrayî binê kontrolî.
Goreyê zanayîşanê ke ameyê destvistene pê tesîrê vayî şewat bi lezî vila bi û semedo ke warê daristana warê koyan o ganî hewayî ra ci rê mudaxele bêro kerdene. Hetê bînî ra dîmenan de ame dîyene ke pezkovîyî mîyanê şewatî de mendî û xîret kenê ke biremê.
